
Prome Minister na forma hopi profesional a duna 
splicacion na Parlamento 
ARUBA A FIRMA CU HULANDA, 


Y ESEY TA MEHORA NOS 


REPUTACION 
FINANCIERO 


Diahuebs mainta a tuma luga un reunion den Parlamento, na unda Prome 
Minister Evelyn Wever-Croes a duna un splicacion amplio riba e acuerdo di 
financiamento cu Hulanda. E acuerdo aki a wordo firma 10 di October ultimo, 
door di Minister di Finansa Xiomara Maduro, na unda Aruba a bay di acuerdo 
pa paga e fiansa cu tin cu Hulanda, den un termino di 20 aña, na 6.9%. Prome 
Minister a indica cu Aruba no ta di acuerdo cu e interes aki, mirando cu e ta hopi 
halto, y no ta considera esaki como un ayudo, pero cu Gobierno mester a firma 
pa asina rescata e reputacion financiero di Aruba, y pa no pone e pais na niun 
riesgo di bay den default pa niun di e debenan cu tin. 


Prome Minister a indica cu e trato cu Aruba ta hayando di Hulanda, ta hopi 
decepcionante, pero cu no lo permiti esaki, stroba Gobierno di busca un 
miho alternativa. Gobierno lo sigui riba dos trayecto, cualnan ta pa yega 
na un acuerdo cu Hulanda, pa asina logra cu Hulanda baha e interes, of 
subi mercado internacional pa busca un interes mas abou, evitando 
asina di paga e 6.996. Como pais den Reino, Aruba lo a spera di haya 
ayudo, y no abuso, pasobra si Aruba keda den e acuerdo di 6.996, 
Hulanda lo bay gana 500 miyon florin extra di Aruba, na interes. E 
trato aki tambe ta pone Gobierno cuestiona, si di berdad tin trato 
igual entre e paisnan den Reino. 


Cu e situacion di descontento, Gobierno a sigui negocia cu Hulanda, y 

actualmente tin riba mesa e alternativa hibrido. Un aternativa den cua 

algun aspecto ta wordo regla den e Rijkswet y algun ta wordo regla 

den e Landsverordening mes. Prome Minister a duna di conoce cu pa 

traha riba e alternativa hibrido ta tuma tempo y Aruba a haya te cu 
fin di ana 2025, pa yega na un acuerdo cu Hulanda riba nivel di 
Gobierno, cu lo conduci na un rebaho di e interes. 


Durante e reunion den Parlamento, Prome Minister a sa di 
contesta tur pregunta, sin ningun consehero, mustrando asina cu 
su persona ta domina e materia, y por splica riba e topico aki, 
na forma sensiyo. Tambe, mester remarca cu e atakenan politico 
di oponentenan tabata hopi, y algun tabata hopi baho, pero eseynan 
tambe Prome Minister a atende na un forma profesional, dunando asina un 
trankilidad cu berdad, e Gobierno aki cu a atende asina tanto crisis, lo sa di 
saca nos pais di e crisis aki tambe. 

Aruba su finansas ta den bon caminda 


REUNION CU CAFT 


TABATA SUMAMENTE 


POSITIVO 


Diabierna mainta Prome Minister Evelyn Wever-Croes a reuni 
cu CAft, cu ta e colegio di supervision financiero, cu ta bin 
cada tres luna pa duna Gobierno nan punta di bista, riba e 
desaroyonan financiero di pais Aruba. 


Prome Minister a expresa di ta sumamente satisfecho cu e 
reunion, mirando cu representantenan di CAft tabata hopi 
positivo riba e crecemento economico, riba e desaroyo 
di turismo, riba e finansa publico, y riba e pronostico y 
proyeccionnan cu tin pa pais Aruba. 


Durante e reunion, Premier Wever-Croes a splica CAft, cu pa 
Gobierno ta importante, mirando cu e indicadornan macro- 
economico ta asina positivo, pa e progreso y bienestar ey 
drenta den tur hogar di pais Aruba. Gobierno lo kier enfoca 
riba e preocupacionnan cu tin actualmente, cu ta pobresa, 
problema social, cuido, y ensefiansa. 


Mirando e situacion economico positivo, lo desea di haci 
inversionnan de e areanan aki. Riba e punto aki, CAft tambe a 
bay di acuerdo. 


"E tabata un bon reunion. Mi kier a gradici Minister di Finansas 


pa semper tin su trabou na pecho, y di ta eherce esaki cu 
hopi amor y dedicacion. Tambe un danki na Departamento di 
Finansas, Departamento di Impuesto, Centraal Accountants 
Dienst, y e conseheronan di Minister di Finansas pa nan trabou 
incansabel. 


Sin lubida, tur otro Ministernan di Gabinete Wever-Croes 2, 
paso ta danki nan empeño y sacrificio, awe nos a logra yega 
na unda nos ta. Aruba su finansas ta riba bon caminda, y esey 
ta sumamente positivo pa por haci inversionnan necesario. Mi 
ta sumamente satisfecho cu e reunion di awe mainta, cu tabata 
uno hopi positivo" Prome Minister a expresa. 


3 4 a f » 
Diahuebs 19 di October, a tuma luga na Bestuurskantoor entrega 
di premionan pa e concurso di pintamento 2023. E concurso aki 
a wordo organisa e aña aki pa di 5 aña consecutivo cu e meta 
pa conscientisa comunidad, specialmente nos muchanan, riba 
e importancia di cuida nan mascotanan. 


E aña aki, Minister di Enseñansa Endy Croes a organisa e 
concurso aki pa nos muchanan di scol. Un total di 1222 mucha 
a participa e afia aki mustrando asina e amor grandi cu cada 
mucha tin pa nan mascotanan. A saca 30 ganado, 5 finalista di 
cada klas di scol basico cu a particpa. Ganadonan a ricibi un 
certificado y un regalito. 


E concurso ta basa riba e Ley di Cacho. Cacho mester ta den 
cura y no riba caya. Un ley cu ta preveni pa cacho bira molester 
pa nos comunidad, pero tambe cu ta obliga e persona cu tin un 
cacho na e cuido minimo cu e responsabilidad aki ta trece cu 
ne. E concurso di pintamento ta yuda trece conscientisacion 
riba esaki, cuminsando cu nos muchanan di scol basico. 


"E muchanan aki ta mustra a traves di nan pintura cu nan ta 
stima nan cacho. Un mucha durante e encuentro bunita aki, a 
comparti su experencia y ta pidi pa tur hende cu tin cacho, pa 

Prome Minister Evelyn Wever-Croes: 
ENTREGA DI 
PREMIO 


PA CONCURSO DI PINTAMENTO 
CACHO DEN CURA 


“Tabata tin un tarea dificil pa scoge 
50 ganado den 1222 pintura" 


- | 


nan tene nan cacho den cura. El a conta su storia cu su cacho a 
wordo ataca pa un cacho di caya cu a laga su cacho hopi malo 
y ainda ta recuperando, pero a keda e sentimentonan cu esaki 
a trece cu ne. Como adulto, nos por tene cuenta cu e storianan 
chikito aki cu nos muchanan ta sifía nos. Cacho mester ta den 
cura y awe nos ta cera otro campaña di conscientisacion di 
Ley di Cacho”, Prome Minister a expresa. 


Na prome luga, Prome Minister ta gradici tur e ganadonan pa 
nan tempo y dedicacion pa participa na e concurso aki, na 
mayornan, adultonan y docentenan cu ta stimula e muchanan 
no solamente cu pintamento y arte pero tambe pa e amor na 
nan mascotanan. 


Prome Minister ta gradici Minister Tjon y Minister Croes cu 
tambe a yuda cu e regalitonan y demas coleganan minister. 
Un gradicimento na tur scol cu a participa. Como Minister di 
Husticia, Minister Tjon ta percura pa Polis keda controla y tuma 
accion na momento cu tin violacion di Ley di Cacho. Minister 
Croes ta haciendo esfuerso pa esaki drenta curriculum di scol 
y haci'e structural na unda muchanan ta siña di derecho y 
debernan cu tin pa cu cacho. Minister Ursell Arends ta trahando 


riba e plan nacional pa asina percura cu no lo tin molester di 

Continuacion ENTREGA DI PREMIO.... 


cacho riba caya mas. Prome Minister ta gradici tambe Irene 
Croes cu como veterinario a cuminsa cu e plan nacional na 
afia 2019 y a entrega esaki na Minister Arends na afia 2021, 
pero nunca a laga un banda e inspiracion cu e concurso aki a 
demostra desde su prome aña na 2019, y cu semper a traha 
incansablemente pa e concurso su exito sigui crece. 


"Esaki ta un tema cu tin prioridad di Gabinete Wever-Croes 

V ta mas cu un honor pa mi cu pa 5 afia Gobierno ta entrega 
premio cu e campaña di conscientisacion di Ley di Cacho aki. 
Entrante otro afia esaki lo drenta scolnan na Aruba cu ta un 
meta di nos Gabinete desde comienso. Mi ta hopi contento di 
mira con Aruba a avansa y con hopi amor tin na Aruba pa nos 
mascotanan”, Prome Minister Evelyn Wever-Croes a duna di 
conoce. 

Kamara Maduro 


MINISTER 


Minister di Cultura y CCDN ta invita tur grupo di Sint 
y Piet pa inscribi pa 


ULTIMO DIA PA INSCRIBI: 
Diamars, 25 di october 2023 

Minister Maduro di finansa ta 
informa cu e analisis di Atia riba e 
costo di e fiansa cu Hulanda 


NO TA COMPLETO 


Den conferencia di prensa riba diamars 10 october 2023, 
Minister President di Aruba a informa Pueblo di Aruba tocante 
e prome acuerdo firma pa e fianza di COVID for di Hulanda na 
un porcentahe di 6.996. Pa medio di un comunicado di prensa, 
ATIA ta indica cu e fianza aki lo costa Aruba Afl. 109 miyon 
florin na afia 2024 y a expresa algun preocupacion. 


E analisis di ATIA ta parcialmente corecto, pero e informacion 
presenta no ta completo. Pa evita cu e dianan nos dilanti 
un debate publico wordo hiba den cual ta falta informacion, 
Minister Maduro di Finansa ta trece e informacion corecto 
pa locual ta trata e gastonan cu e fiansa di COVID cera cu 
Hulanda ta trece cune pa Pueblo di Aruba. 


AKI TA SIGUI ALGUN INFORMACION CU ATIA A KEDA 
FALTA PA INFORMA COMUNIDAD CORECTAMENTE. TA 
INFORMACION CU FACILMENTE POR A WORDO SACA 
FOR DI ATIA SU PROPIO ANALISIS: 


. Ta corecto cu e prome pago riba e debe di COVID lo ta 
AFL 109 miyon florin, pero di esaki AFL 46 miyon florin no ta un 
costo. Esaki ta un pago pa baha e debe y esey no ta un costo. 
E costo a wordo haci durante COVID na momento cu presta 
placa pa yuda, entre otro, e miembronan di e propio ATIA pa 
nan por a sobrevivi e pandemia. Ta na e momento eynan a 
haci e costo. Gobierno a paga e costo ey pa medio di un fiansa 
y awe Hulanda ta exigi pa nos cuminsa paga e fiansa ey bek. 


e Den e prome pago tin un costo di interes di AFL 63 miyon 
florin. Den e sistema linear cu Aruba a scohe, e costo aki lo ta 
baha anualmente y den un periodo di 20 aña esaki lo resulta 
na un total di interes cu ta AFL 137 miyon menos compara cu 
e sistema di annuiteit cu Hulanda a exigi. Cu Aruba lo paga 
21% menos na interes ta den e calculo cu ATIA a haci, pero 
lamentablemente ATIA a scohe pa no menciona e informacion 
importante aki. 


. Pa haci un presentacion completo ATIA por a menciona 
cu no ta tur afia Aruba lo mester paga e AFL 109 miyon na 
Hulanda, pasobra den e sistema linear cu Aruba a scohe, e 
costo di interes ta baha mas rapido. 


e ATIA a falta pa splica cu e acuerdo entre Aruba y Hulanda 
di dia 10 di october ultimo, no ta e acuerdo definitivo y cu e 
interes di 6.9% tampoco ta e interes definitivo. 


. Ademas, den caso cu Hulanda nenga di baha e interes, 
Aruba a logra inclui den e contract un clausula cu ta permiti 
nos paga bek na cualkier momento. Esey ta duna Aruba tur 
espacio durante 20 aña pa sali for di e acuerdo aki. 


. Pakico a firma anto? ATIA conoce e contesta riba esey 
tambe. E fecha 10 di oktober 2023 tabata e ultimo dia pa firma 


pa por a evita un 'default,' y 6.996 ta e unico interes cu tabata 
disponibel riba e fecha eynan. No tabata tin interes di 3.196, ni 
5.196 disponibel riba e fecha ey, pa e motibo eynan locual ATIA 
ta propone ta un 'false-choice'. 


. Pa un presentacion balansa lo tabata bon pa ATIA splica 
kico ta e condicionnan cu Hulanda a pone, pa Aruba un dia por 
cualifica pa yega na un interes mas abou. Ta bon pa nos tende 
si ATIA ta kere cu Aruba lo por a cumpli cu tur condicion prome 
cu e fecha di 10 di oktober 2023. 


e Por ehempel, ta bon pa ATIA splica pakico den nan 
opinion ta bon idea pa Aruba entrega y cancela su derecho 
pa den futuro por regla un 'kwijtschelding' di e debe di COVID, 
pasobra esaki ta netamente un di e condicionnan cu Hulanda 
a pone pa Aruba por haya un interes mas abou. 


. Den e analisis di ATIA a keda falta tambe un estudio 
di e scenario na unda Aruba ta keda sin firma. Compara e 
acuerdo cu tin awo cu e impacto di un 'default' den caso cu 
Aruba no a firma. Lo ta bon pa ATIA comparti cu comercio en 
particular y Pueblo en general e costo di un 'default' asina pa 
tur comerciante, inversionista y habitante di Aruba. Si ATIA su 
intencion ta pa informa comunidad debidamenta, anto e ora 
ATIA mester duna informacion completo y duna su opinion 
tambe riba kico lo ta e costo si Aruba lo a keda sin yega na un 
acuerdo cu Hulanda, y bay den un situacion di 'default.' 


Mas cu claro, e no ta na beneficio di Aruba pa causa angustia 
y malcontento door di comparti informacion incompleto di un 
negosacion cu ainda no ta cla. E team di Aruba ta sigui haci 
esfuerzo pa yega na un interes mas abou, pero cu condicionnan 
husto pa e Pueblo di Aruba. ATIA como gremio comercial y 
'stakeholder' lo ricibi tur informacion na momento cu esaki 
ta cla pa wordo comparti y cu nan haya un invitacion pa un 
reunion manera a wordo bisa. 


Diabierna 20 October 2023 


Minister di Cultura Xiomara Maduro: 


ARUBA A DESPEDI 
DI HARRY CROES, 


“UN GRAN ARUBIANO”, 
UN BALAURTE DI CULTURA DI ARUBA 


Un multitud a presenta diadomingo na Club 
Caiquetio pa bin bisa Harry te despues 


Diadomingo ultimo riba su fecha natal cu e lo a cumpli 75 
aña, Ministerio di Cultura hunto cu Departamento di Cultura 
a organisa un Homenahe Postumo na Sr. Harry Croes den 
felis memoria. For di prome cu 6 or di atardi un gran cantidad 
di famia, amigo, conocirnan a yega Club Caiquetio pa duna 
condolencia y despedi di Harry Croes. E club caminda mayoria 
di e festivalnan organisa pa Harry Croes a tuma luga a yena cu 
un multitud cu a bin bisa Harry te despues. 


Homenahe na Harry Croes 

E comision encarga a prepara un bunita programa. Na yegada 
di e shers cu tabata transporta Sr. Harry Croes den felis 
memoria, e prome maestro di ceremonia Sr. Bryan Dirksz a 
anuncia e presentacion di Ruth Gaarie cu a interpreta e cancion 
"Ora bo waak na shelo”, cual tabata uno hopi emocional. 


A sigui cu presentacion di Caha di Orgel di Sr. Nelson Thiel cu 
varios piezanan musical. Sr. Johnny Scharbaay tambe a haci 
un bunita presentacion ariba piano. E ganador di Festival “Un 
Canto na Aruba su Himno y Bandera 2023”, Sra. Ghislaine 
Grant cu su tremendo bos a presenta su cancion ganador cual 
ta “E bida akinan”. 


Den e segundo parti di e programa Sra. Esmeralda Tromp a 
fungi como Maestro di Ceremonia, e la anuncia presentacion 
di otro gran cantante, Jose David Polanco cu a interpreta e 
cancion “Bo a bay cu mi angel”. Sra. Margaritha Henricus 
a declama un bunita poesia. A pasa un video di Minister di 
Cultura, kende no por tabata presenta pa motibo di compromiso 
di rabao den exterior. 


Den e video a mandatario a expresa palabra di convivencia y 
condolencia na henter famia y amistadnan. A sigui cu e parti 
oficial caminda nos Himno di Aruba a wordo interpreta pa nos 
gran cantante Sr. Oslin Trimon. 


E prome discurso a wordo haci pa Minister di Educacion y 
Deporte Sr. Endy Croes kende a repasa e.o. e trayectoria y 
logronan riba tereno deportivo di Harry Croes y tambe den e 
ramo di prensa. Prome Minister di Aruba Sra. Evelyn Wever- 
Croes a representa Minister di Cultura Sra. Xiomara Maduro. 


Prome Minister den su discurso a gradici Harry Croes, e gran 
arubiano cu a stima nos pais. A expresa gratitud tambe Harry 
su famia pa tur loke Harry a hasi pa Pais Aruba pero muy 
especial den e ramo cultural. 

Continuacion ARUBA A DESPEDI DI HARRY CROES.... 


Despues di e parti oficial e programa a continua y Departamento 
di Cultura hunto cu Teatro Aruba bao direccion di Jhon Freddy 
Montoya a presenta un bunita obra cu e titulo “Shon di Hende”, 
un bunita homenahe describiendo e Shon di Hende cu Harry 
Croes tabata ta. 


E anochi a sigui cu presentacion di e hoben cantante Jorienne 
Angela, cu a resona su bunita bos cu e cancion "Mi nomber ta 
Aruba". 


Despues Jorienne hunto cu su mama Joanne a presenta hunto 
un tremendo potpourri di cancionnan di nos pais y acompaña 
en bibo cu piano di Johnny Scarbaai. 


E ultimo parti di e programa Sr. Ivan Kelie Jr. tabata e Maestro 
di Ceremonia y na su turno a anuncia presentacion di varios 
pieza musical di Tipico Zonido di Antafio bao direccion di Mario 
Kelly Jr. 


Ta despedi di Harry cu Dande 

Na parti final di e presentacion di Zonido di Antaño ta toca un 
"Dande" y djey un cantidad grandi di musiconan y cantantenan 
di Dande ta uni. Musiconan cu nan instrumento a forma e grupo 
di Dande di mas grandi di historia y a toca acustico y a wordo 
acompafia pa un cantidad di Rey-, Reina- y Cantantenan di 
Dande cu a presenta nan dande mientras cu Harry Croes 
tabata bandona Club Caiquetio den e shers. 


Esaki tabata un momento hopi emocial yen di lagrimanan pa 
famia, amigo-, cantante-, musiconan y tur esnan presente, 
convivi e despedida di Harry cu un 'Dande'. 

Dande, nos tradicion di fin di aña cual Harry Croes a rescata, 


preserva y promove pa mas di 50 afia pa medio di su festivalnan. 


Gradicimento 

Minister di Cultura Xiomara Maduro ta yama danki na un y 
tur cu coopera di nan curason pa por duna Sr. Harry Croes 
un bunita homenahe. Danki na prome luga na famia di Harry 
Croes pa e permiti Gobierno di Aruba organisa e homenahe. 
Danki special ta bay na Club Caiquetio, Express Events & Party 
Rentals Sr. Carlos Odor y su personal, Aurora Funeral Home, 
Telearuba, Rode Kruis, Bureau Minister di Finansa y Cultura, 
Departamento di Cultura Aruba, VIP Radio, Radio Bo Guia, 
Bo Informado, Radio Top FM, Canal 22 y tur otro medionan di 
prensa y social cu a transmiti e homenahe na Harry Croes den 
felis memoria. 


Palabra di danki na nos mandatarionan cu a duna un discurso, 
Prome Minister Sra. Evelyn Wever-Croes cu a representa 
Minister di Finansa y Cultura Sra. Xiomara Maduro, cu pa 
motibo di trabao tabata den exterior, Minister di Educacion y 
Deporte Sr. Endy Croes, e Maestronan di Ceremonia Sr. Bryan 
Dirksz, Sra. Esmeralda Tromp y Sr. Ivan Kellie Jr. Un danki na 
tur musico y cantantenan, mucho hopi pa menciona, masha 
danki pa e bunita presentacion. 


Di e forma aki Ministerio di Cultura y e mundo cultural a yama 
danki na un Baluarte di nos cultura, Sr. Harry Croes den felis 
memoria, pa a sa di mantene y promove nos folklore y nos 
Festival di Dande pa 50 aña y 26 aña Festival “Un Canta na 
Aruba su Himno y Bandera”. Harry a sifia nos conserva y biba 
nos cultura. 

Den nos mente y curason nos lo keda corda Harry pa 
semper. Cu Harry sosega na paz. 

CALIDAD TA 


RIBA CANTIDAD DEN E ff 


MANEHO DI TURISMO 


Durante encuentro y entregamento di e corporate plan 
2024 cu a wordo presenta pa Aruba Tourism Authority 
(A.T.A.) a confirma cu desde 2017 e maneho y strategia di 
Minister Dangui Oduber y su team di ministerio di turismo, 
ta uno firme y ta dunando resultadonan satisfactorio pa 
loke ta yegada di turistanan di calidad. 


Ultimo 6 añanan nos por a mira resultadonan positivo cu 
aumento di 1296 di bishitantenan stayover. E tourism receipt 
tambe ta wordo usa pa midi cu Aruba ta ricibi turistanan di 
calidad. E tourism receipt a aumenta cu casi 6096 locual 
ta ilustra cu turistanan cu ta yega Aruba ta esunnan cu ta 
trece hopi entrada pa nos economia. 


Pa loke ta trata e desaroyo actualmente di mas hotel 
pa Aruba, Minister Dangui Oduber kier pone enfasis of 
miho dicho 'set the record straight", asina clarificando 
cu su maneho ta dirigi riba un turismo di calidad y un 
desaroyo sostenibel. Tur e hotelnan of condominio cu ta 
den construccion ta loke a hereda di e gobierno anterior. 
For di un lista di Directie Infrastructuur en Planning (DIP) 
di terenonan cu a wordo otorga sea den optie of erfpacht 
pa construi hotel of condominio por nota cu gobierno 
anterior a compromete pais Aruba cu construccion di mas 
di 7000 camber. E ta un reto pa bay reduci na un cantidad 
sostenibel conforme e maneho di boutique hotels. 


E unico proyecto hotelero cu a ricibi un permiso bou di 


e maneho di Gabinete Wever Croes ta e hotel na San 
Nicolaas, "Secrets Hotel". E hotel aki ta merece e atencion 
pa motibo cu tin espacio pa construi esaki y ta e prome 
hotel den historia den e area di Seroe Colorado cu lo tin un 
spinoff economico grandi pa e area aki. 


Minister di Turismo, sr. Dangui Oduber kier un biaha mas 
enfatisa cu su maneho ta keda dirigi pa trece turistanan di 
calidad na un manera responsabel, balansa y sostenibel 
pa nos pais Aruba, unda cu por carga pa generacion cu ta 
bin. 


— ¿bad 


MINISTER 


Diabierna 20 October 2025 


ATA A PRESENTA NA 
DANGUI MINISTER ODUBER E 
CC ATE 


ADAM 
> ED Y um 
W) Uu D A 

| 


Zar Ses B VU 
= NM A e" » Vs 


Diamars merdia oficina di turismo a haci entrega y a duna un 
presentacion di e plan y presupuesto di Aruba Tourism Authority 
pa afia 2024 na Minister di Turismo sr. Dangui Oduber. Esaki 
a tuma luga den Cocolishi den presencia di e CEO Ronella 
Croes y miembronan di board di A.T.A. E plan y presupuesto pa 
2024 ta inclui diversification di mercadonan, unda a presenta 
cu e mercado di Norte America ta uno stabil y entre otro e 
mercado di Latino America ta uno cu lo bai crece. Strategianan 
ta demostra tambe riba e desaroyo di e mercado Suizo. 


E corporate plan ta demostra cu e modelo di desaroyo turistico 
di “High Value — Low Impact” ta ilustra kico a wordo haci y 
tambe kiko lo sigui haci riba area di: 


1. contribucion economico 

2. brinda nos bishitantenan un experiencia di calidad halto 
3. demostra e importancia di calidad di bida di nos 
habitantenan y poniendo atencion na proteccion di nos 
naturalesa y medio ambiente. 


E presupuesto como tal ta inclui colaboracion cu entre otro 
Aruba Excellence Foundation, Aruba Hospitality & Security 
Foundation & Fundacion Parke Nacional Aruba, invertiendo 
asina aki den nos servicio y hospitalidad pa medio di 
entrenamento, un Aruba sigur y proteccion di nos naturalesa y 
medio ambiente. 


Minister D. Oduber su maneho ta pa enfoca ariba e calidad y 
no cantidad di bishitantenan y e indicador di mas importante pa 
midi e calidad ta e tourism receipt. E tourism receipt lo conoce 
un aumento di 6% na afia 2024 vs afia 2023. 


E enfoce lo sigui ta riba e trabou di posiciona Aruba 
internacionalmente y guia nos comunidad na un manera 
duradero y sostenibel pa medio di proyectonan menciona como 
investigacion y conseho nan di nos partners nan di turismo. 

MINISTER 


TA CONTINUA CONTROLNAN 
MULTI-DISCIPLINARIO 


di higiena, prijs y permiso di supermercadonan 


NARRAN 


- oro 


Regularmente ta realisa controlnan multi-disciplinario den 
supermercadonan. Esaki ta un colaboracion special entre 
Departamento di Asuntonan Economico, Comercio E industria 
(DEACI), Directie Volksgezondheid Aruba (DVG) y Korps Politie 
Aruba (KPA), cu e meta principal pa segura cu e consumidor 
ta protehi. 


E control multi-disciplinario mester sirbi como un advertencia 
pa tur comerciante cu tin un supermercado, cu esaki mester ser 


manteni na un standard di limpiesa y higiena, na banda di otro 
factornan cu mester tene cuenta cu nan, manera permisonan 
necesario, y prijs di productonan den ‘Canasta Basico’ cu 
mester ta na ordo. 


Ta importante cu nos ciudadanonan ta informa cu DEACI ta 
eherce control di prijs di productonan di e ‘Canasta Basico’ 
tur dia, y den tur districto", segun minister Geoffrey Wever. "E 
control multi-disciplinario aki ta afiadi na e esfuersonan diario, 
caminda DEACI conhuntamente cu DVG y KPA ta eherce 
control riba otro aspectonan di e negoshi manera e.o limpiesa 
y higiena, fecha di vencemento di producto, permisonan di 
negoshi y/of alcohol etc. 


Minister Geoffrey Wever ta gradici e ekipo multifunccional 
entre DEACI, DVG y KPA. Den e temporada binidero lo sigui 
ehecuta controlnan. Cu prijsnan di comestibles cual a conoce 
subida den e ultimo afianan debi na inflacion, ta importante 
pa keda proteha esnan mas vulnerabel. Tambe ta drentando 
temporada druk di fin di afía caminda hopi hende ta frecuenta 
supermercadonan pa nan necesidadnan. 


"Cu cooperacion entre DEACI, DVG y KPA lo sigui haci e 
controlnan regular aki pa prijs, higiena, y permisonan vigente", 
minister Wever ta termina. 


qaad 

ARUBA & VENEZUELA 


VIRTUAL BUSINESS 
MATCHMAKING 


Organized in collaboration with & hosted xw 
by the Aruba Chamber of Commerce 


KAMER VAN KOOPHANDEL 
EN NIJVERHEID ARUBA 


Thursday 
November 9th 
— = MM 


10:00 AM - 1:00 PM 


J.E. Irausquin Blvd 10, Oranjestad, Aruba 


For more information and to sign up: 
EA info.minezcdo@gobierno.aw 


Ministerio di Asuntonan Economico, 
Comunicacion y Desaroyo Sostenibel 


ee ae d aF 
Pah ae 
REGISTER 
TODAY! 


A 

MINISTER 


SR. HARRY CROES 
UN GRAN ARUBIANO Y GRAN 
BALUARTE DI PAIS ARUBA 


Diadomingo ultimo, Pueblo di Aruba tabatin e oportunidad pa 
despedi di Sr. Harry Croes, un gran Arubiano y un gran Baluarte 
di Pais Aruba. Durante e anochi tabatin presentacion musical 
di diferente Gruponan Tipico y canto. Duante e ceremonia 
oficial Minister President Evelyn Wever — Croes den nomber di 
Minister Xiomara Maduro y Minister Endy Croes a hiba palabra. 


Mandatario di Enseñansa y Deporte ta conbibi e momentonan 
doloroso aki cu e famia pa cu e perdida di Harry. Pueblo di 
Aruba a wordo conmovi cu e tristo noticia cu Sr. Harry Croes 
a bay laga nos. Pakico, paso Harry ta un hende di tur hende. 
Poco anecdota, riba 15 di october, Harry lo a cumpli 75 aña. 

Y pakico mi ta corda esaki, comokiera ta e fecha natal di mi 
kerida mama den feliz memoria y awe e lo a cumpli 82 aña. 


P'esey riba e fecha aki nos tin comunicacion y ta recorda Harry. 
Conociendo e trayecto di Harry e ta pone nos pensa; e Harry 
di dande, e Harry di cultura, e Harry di cancionnan di Himno 
& Bandera, e Harry di prensa, entre otro, Matutino Diario, Top 
FM y Solo di Pueblo. 


E Harry amigo di Betico Croes cu conoce e lucha di Status 
Aparte y strategia den su planta di man. E Harry consehero di 
Nelson Oduber. E Haryy cu ta aporta na lantmento di e bandera 
di mas grandi di Aruba tur 17 di maart pa 12 meyanochi pa 
asina nos inicia e dia festivo. E Harry den deporte y e Harry 
cu su amigonan di domino. Pues, Harry tin un trayecto masha 
largo. 


Un poco di e trayecto di 

Sr. Harry Croes den deporte: 

Harry desde mucha tabata hopi activo. Durante su hubentud 
Harry a practica baseball, futbol y softball. Harry tin un pasion 
pa futbol y a hunga cu ekiponan, entre otro, Sportboys, Union 
y SV Trappers. Despues, Harry a bira referee di Aruba Voetbal 
Bond y a fluit weganan no solamente local, pero tambe 
internacional. Harry tabata stima boxeo. 

Cu edad di 16 afia Harry a bringa su prome pelea amateur 
contra Hector Cristina y a sali ganado. Harry a bringa den 
amateur diferente pelea y pelea profesional. 


Despues Harry a desaroya su mes y a traves di Sr. Roy 
van Putten den felis memoria, Harry a drenta den conexion 
cu World Boxing Council (W.B.C) y a bira un referee y hues 
internacional pa boxeo. 


Harry a biaha rond di mundo a para hues y referee den peleanan 
di titulo na e siguiente pais nan: Argentina, Las Vegas, Aruba, 
Belfast, Colombia, Curacao, Guyana, Guadalupe, Haiti, Japon, 
Jamaica, Martinique, Merca, Mexico, Tailandia, Trinidad, 
Panama, California y Venezuela. Un total di 17 pais cu ta algo 
historico, cual ta poco hende na Aruba. Kisas e unico hende cu 
a logra esaki riba un taya asina halto. 


Minister Endy Croes a gradici e famia di Harry na su esposa 
Ligia, yiu-, nieto- y rumannan pa por a presta Aruba Harry na 
asina tanto organisacion y pa e trabou y labornan bunita cu 
Harry a eherce. Di curason den nomber di Gobierno di Aruba 
nos kier gradici Harry pa tur loke cu e la haci pa Aruba den su 
totalidad. Sinti boso orguyoso di tabatin un tata, esposo, welo, 
ruman hopi respeta y stima na Aruba. 


Pa termina, manera tur artista ariba un escenario y escenario 
aki cu el a presenta hopi biaha den su festivalnan di dande. E 
elogio y aprecio di un artista ta e aplauso cu e publico ta honra 
ora e ta riba un escenario. 


Laga nos honra Harry cu su ultimo aplauso como un artista 
cu a significa hopi pa Pais Aruba. Danki pa tur cos Harry y un 
aplauso grandi pa nos amigo Harry! 


HUNTO NOS TA 
INVENCIBEL. 


pun b. cada lucha contra cancer, 


tin heroenan berdadero - e cuidadornan. 


Cu dedicacion incansabel y amor 
infinito, nan ta brinda e sosten esencial 
cu ta duna pashentnan e forsa pa lucha 
cu curashi. 


Cuidadornan no ta ofrece solamente 
cuido fisico, sino tambe forsa emocional, 
alumbrando e momentonan mas scur, 
cu speransa y compacion. 


Laga nos honra e cuidadornan aki, 
pasobra nan ta e berdadero pilar di 
inspiracion den e lucha contra cancer. 
Nan ta recorda nos cu amor y union por 


triunfa hasta den e retonan mas disficil. 
Hunto nos ta invencibel. 


| 2023 ANA DI UNION Y POSITIVISMO! 


